A felújítási feladatok részletes, számszaki bemutatását az *előterjesztés 5. melléklete* tartalmazza. Jelen melléklet (szöveges értékelés) feladatcsoportonként és típusonként tartalmazza a 100 millió forintot elérő módosított előirányzattal rendelkező felújítási feladatokat és ágazatonként a három-három legnagyobb céljellegű felújítási feladat előirányzat és teljesítés adatait. A szöveges értékelés a saját hatáskörben végzett intézményi feladatokat nem tartalmazza.

**Közlekedési feladatok**

***Önkormányzati feladatok***

**883701 Útfelújítások**

***BKK megvalósításában végzett feladatok***

A projektek keretében a fővárosi kezelésű, rossz állapotú közutak felújításának kivitelezési feladatai valósulnak meg. A felújítások magában foglalják az elöregedett, felgyűrődött aszfaltrétegek cseréjét, helyenként a teljes pályaszerkezet átépítését, gyalogosátkelőhelyek akadálymentesítését, a buszmegállóhelyek, a járdák felújítását, a forgalombiztonsági szempontok szem előtt tartása mellett. A tömegközlekedés segítése érdekében kisebb útépítési beavatkozások történtek, a buszmegállóhelyek korszerű aszfalt, illetve bazaltbeton burkolatot kaptak.

**BKK Zrt. 2020-2023. évi útfelújítási program útfelújítás tervezés, terv felülvizsgálat**

|  |  |  |
| --- | --- | --- |
| Módosított előirányzat: | 255.220 | ezer Ft |
| Éves tény: | 98.613 | ezer Ft |
| Teljesítés: | 38,6 | % |

A 2020-2022 közötti időszakban 15 helyszínből négy esetében valósult meg a tervezési, tervfelülvizsgálati feladat. Három helyszín vonatkozásában folyamatban vannak a tervezések, két helyszín esetében a tervező kiválasztására közbeszerzési eljárás került kiírásra.

**BKK Zrt. 2020-2023. évi útfelújítási program – Kivitelezés I. csoport**

|  |  |  |
| --- | --- | --- |
| Módosított előirányzat: | 633.591 | ezer Ft |
| Éves tény: | 629.202 | ezer Ft |
| Teljesítés: | 99,3 | % |

Négy helyszínen a kivitelezési munkálatok befejeződtek, egy helyszín esetében az utófelülvizsgálati munkálatok 2023. évre áthúzódtak.

**BKK Zrt. 2020-2023. évi útfelújítási program – Kivitelezés II. csoport/2021**

|  |  |  |
| --- | --- | --- |
| Módosított előirányzat: | 2.130.795 | ezer Ft |
| Éves tény: | 1.297.348 | ezer Ft |
| Teljesítés: | 60,9 | % |

A feladatban szereplő három helyszínből kettő kivitelezési munkálatai befejeződtek, egy helyszín esetében a kivitelezési munkálatok 2023. évben fejeződnek be.

***Budapest Közút Zrt. megvalósításában végzett feladatok***

**Budapest Közút Zrt. 2020-2023. évi Útfelújítási program-Kivitelezés I. csoport**

|  |  |  |
| --- | --- | --- |
| Módosított előirányzat: | 559.366 | ezer Ft |
| Éves tény: | 351.401 | ezer Ft |
| Teljesítés: | 62,8 | % |

A feladatok tekintetében a Budapest Közút Zrt. a felújítások megvalósítójaként és kivitelezőjeként jár el. 2021. évben két utca kivitelezése fejeződött be, ezek esetében az egy éves utófelülvizsgálati munkálatok, egy helyszín esetében a kivitelezési munkálatok befejezése 2022. évben megtörtént, a forgalomba helyezési eljárás 2023. évben zárul.

**Budapest Közút Zrt. 2020-2023. évi Útfelújítási program-Kivitelezés II. csoport/2021**

|  |  |  |
| --- | --- | --- |
| Módosított előirányzat: | 1.577.463 | ezer Ft |
| Éves tény: | 1.446.474 | ezer Ft |
| Teljesítés: | 91,7 | % |

A feladatban nyolc helyszín felújítása szerepel. Ebből hét helyszín esetében 2021. évben, egy helyszín esetében 2022. évben a kivitelezési munkálatok befejeződtek. A forgalomba helyezési engedély megszerzése és pénzügyi teljesítése 2023. évre húzódott át.

**Budapest Közút Zrt. 2020-2023. évi Útfelújítási program-Kivitelezés III. csoport - XIV. Mogyoródi út (Hungária Krt.-Nagy Lajos király útja)**

|  |  |  |
| --- | --- | --- |
| Módosított előirányzat: | 994.813 | ezer Ft |
| Éves tény: | 981.510 | ezer Ft |
| Teljesítés: | 98,7 | % |

A feladat keretében a XIV. ker. Mogyoródi út (Hungária krt. – Nagy Lajos király útja) került felújításra 1,7 km hosszban, a Hungária krt. és a Mexikó út között egy réteg, a Mexikói úttól a Nagy Lajos király útjáig két réteg marás, aszfaltozás történt. A gyalogos-átkelőhelyeknél, gyalogos átvezetéseknél szegély süllyesztések, járda felújítások történtek. A feladat befejeződött, a pénzügyi teljesítés megtörtént.

**Budapest Közút Zrt. 2020-2023. évi Útfelújítási program-Kivitelezés III. csoport – VIII./X. Hungária krt. (Hős u.–Salgótarjáni út)**

|  |  |  |
| --- | --- | --- |
| Módosított előirányzat: | 395.189 | ezer Ft |
| Éves tény: | 395.187 | ezer Ft |
| Teljesítés: | 100,0 | % |

A feladat keretében a Hungária krt. (Hős utca-Salgótarjáni út) került felújításra 650 m hosszban a külső sávokban két réteg, a többi sávban egy réteg aszfalt cseréjével. A gyalogos-átkelőhelyeknél, gyalogos átvezetéseknél szegély süllyesztések, járda felújítások történtek. A feladat befejeződött, a pénzügyi teljesítés megtörtént.

**Budapest I. Palota út (Dísz tér – Váralja út között)**

|  |  |  |
| --- | --- | --- |
| Módosított előirányzat: | 250.000 | ezer Ft |
| Éves tény: | 244 | ezer Ft |
| Teljesítés: | 0,1 | % |

A feladat keretében kb. 1,2 km hosszban történik útpálya felújítása részben egyrétegű marás-aszfaltozással, illetve ahol burkolat erősítés szükséges, ott a kopóréteg marását követően két aszfalt réteg beépítéssel. A feladat kiterjed a rossz állapotú szegélyek és a lokálisan értintett járdaszakaszok felújítására is. A munkák befejezése és pénzügyi teljesítése 2023. évben várható.

**Forgalomtechnikai intézkedések 2022**

|  |  |  |
| --- | --- | --- |
| Módosított előirányzat: | 200.000 | ezer Ft |
| Éves tény: | 164.290 | ezer Ft |
| Teljesítés: | 82,1 | % |

A feladat keretében hét helyszínen új gyalogos-átkelőhely létesítése történt meg 2022. évben, két helyszínen, a meglévő gyalogátkelőhelyek forgalombiztonságának növelésére szolgáló beavatkozások befejezése áthúzódott 2023. évre. A további betervezett részfeladatok (gyalogátkelőhely létesítése két helyszínen, meglévő gyalogátkelőhelyek forgalom-biztonságának növelésére szolgáló beavatkozások három helyszínen, a tömegközlekedést segítő beavatkozások két helyszínen) forráshiány miatt meghiúsultak.

**883701 Hídfelújítások**

***BKK megvalósításában végzett feladatok***

**BKK Zrt. Műtárgy felújítási program, kivitelezés**

|  |  |  |
| --- | --- | --- |
| Módosított előirányzat: | 251.203 | ezer Ft |
| Éves tény: | 251.201 | ezer Ft |
| Teljesítés: | 100,0 | % |

A fővárosi költségvetés a Csömöri út – Drégelyvár utcai felüljáró kivitelezésére biztosított forrást. A „Budapest, XIV. kerület, Csömöri út – Drégelyvár utca MÁV vágányok feletti közúti híd felújítása” feladat 1 éves utó-felülvizsgálata és annak pénzügyi rendezése megtörtént.

***Budapest Közút Zrt. megvalósításában végzett feladatok***

**Budapest Közút Zrt. 2022. évi hídfenntartási, valamint híd és műtárgyfelújítási program - kivitelezés**

|  |  |  |
| --- | --- | --- |
| Módosított előirányzat: | 855.000 | ezer Ft |
| Éves tény: | 1.043 | ezer Ft |
| Teljesítés: | 0,1 | % |

2022. évben a közbeszerzéshez kapcsolódó hatósági díjak kifizetése történt meg. A feladatban szereplő öt helyszínen várhatóan 2023. év első negyedévében kezdődnek meg a kivitelezési munkálatok.

**888201 Forgalomtechnikai felújítások**

**Forgalomtechnikai eszközök felújítása 2022**

|  |  |  |
| --- | --- | --- |
| Módosított előirányzat: | 100.000 | ezer Ft |
| Éves tény: | 99.996 | ezer Ft |
| Teljesítés: | 100,0 | % |

A „Forgalomtechnikai eszközök felújítása 2022” feladat keretében 12 helyszínen az útirányjelző táblák, a forgalomirányítási rendszer egyes elemeit érintően 78 helyszínen a kommunikációs technológia, 112 helyszínen érintésvédelem és 60 helyszínen az időalap vezérlés felújítását tervezték. Az infláció és az euro árfolyamának változása miatt az érintésvédelmi munkák közül 56 cím munkáira nem maradt fedezet. A feladat a csökkent műszaki tartalommal befejeződött, a pénzügyi teljesítés megtörtént.

**M3 metró aluljáróhoz kapcsolódó felszíni akadálymentesítés**

|  |  |  |
| --- | --- | --- |
| Módosított előirányzat: | 549.000 | ezer Ft |
| Éves tény: | 309.302 | ezer Ft |
| Teljesítés: | 56,3 | % |

A kivitelezési feladatok a Pöttyös utca, valamint a Népliget csomópontokban 2021. évben megvalósításra kerültek, az elvégzett feladatok számlázása és kifizetése áthúzódott 2022. évre.

2022. év során az alábbi helyszínek esetében történtek meg a tervezési / kivitelezési munkálatok:

* Gogol utca,
* Újpest Városközpont,
* Dráva utca és
* Nagyvárad tér I. ütem.

A Nagyvárad tér II. ütem és a Nyugati tér kivitelezése a 2023. évben fejeződik be.

**Szociális feladatok**

***Céljelleggel támogatott intézményi feladatok***

**210601 Fővárosi Önkormányzat Halom Utcai Idősek Otthona**

**Gergely utcai telephelyen fűtési alapvezeték felújítása**

|  |  |  |
| --- | --- | --- |
| Módosított előirányzat: | 35.000 | ezer Ft |
| Éves tény: | 34.998 | ezer Ft |
| Teljesítés: | 100,0 | % |

A Halom Utcai Idősek Otthona, Budapest, X. Gergely utca 85-87. szám alatti telephelyén lévő „A” és a „B” épületek közműalagútjában elhelyezkedő fűtési alapvezetékek rendkívül rossz műszaki állapota a téli fűtés biztosítását veszélyeztette.

A régi acélcsövek műanyag csövekre történő cseréjével megvalósult a biztonságos üzemeltetéshez szükséges felújítás, továbbá a pénzügyi lehetőség mértékéig, pótmunka keretében, 23 strang felszálló vezeték cseréje, a szerződés szerinti határidőn belül. A kifizetés megtörtént.

**210701 Fővárosi Önkormányzat Kamaraerdei úti Idősek Otthona**

**Közvilágítás részleges rekonstrukciója, tervezés, kivitelezés**

|  |  |  |
| --- | --- | --- |
| Módosított előirányzat: | 24.580 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Intézmény különböző épületeit összekötő belső utak melletti út- és térvilágítást biztosító lámpák nagy része már nem működőképes, ami rendkívül balesetveszélyes. A jelenleg meglévő 53 db kandeláberből 29 db cserére szorul, az azokat összekötő és betápláló földkábellel együtt. Energiatakarékossági célból kis energiaigényű LED fényforrások alkalmazása szükséges.

A kivitelező kiválasztására kiírt közbeszerzési eljárás 2022. évben sikeres volt, a feladat megvalósítása áthúzódik a 2023. évre.

**210901 Fővárosi Önkormányzat Pesti Úti Idősek Otthona**

**”A” épület pincéjében szennyvízvezeték cseréje**

|  |  |  |
| --- | --- | --- |
| Módosított előirányzat: | 30.000 | ezer Ft |
| Éves tény: | 27.773 | ezer Ft |
| Teljesítés: | 92,6 | % |

Az "A" épület pincéjében lévő szennyvízvezeték-rendszer közel 50 éves, több helyen még eternit csövekből állt. A vezetékek telítődtek a lerakódásoktól, folyamatosan újabb és újabb szakaszokon öntött ki a szennyvíz, ami azon kívül, hogy rendkívül kellemetlen szagot áraszt, fertőzésveszélyt is okoz. A fertőzésveszély és az esetleges szennyvízelvezetésnél fellépő, az eddigieknél nagyobb probléma megelőzése érdekében halaszthatatlanná vált a szennyvízvezetékek cseréje.

A kivitelezésre irányuló beszerzési eljárás lebonyolítását követően az építési vállalkozó a munkálatokat azonnal megkezdte. A kivitelezési munkálatok befejeződtek, a szerződött összeg kifizetésre került.

**Köznevelési feladatok**

***Céljelleggel támogatott intézményi feladatok***

**390411 Fővárosi Önkormányzat Óvodája**

**Mozaik Gazdasági Szervezet Fővárosi Önkormányzat Óvodája: részleges tetőfelújítás**

|  |  |  |
| --- | --- | --- |
| Módosított előirányzat: | 125.726 | ezer Ft |
| Éves tény: | 125.678 | ezer Ft |
| Teljesítés: | 100,0 | % |

A Fővárosi Önkormányzat Óvodájának tetőszerkezetén többféle korú és állapotú cserépfedés, valamint bitumenes lemezfedés volt található, több helyen beázás volt tapasztalható, mind a héjalás, mind a kiegészítő bádogos szerkezetek cserére szorultak. A tető felújítását egységes új fedéssel kellett elvégezni.

A tetőről 2021. évben váratlanul cserepek hullottak le az Óvoda udvarára és a szomszédba is, ezért az esetleges baleset elkerülése érdekében az épület egy részén előtetőt kellett felállítani.

2021. évben a Mozaik Gazdasági Szervezet helyett a Szabó Ervin Könyvtár vette át a feladat végrehajtását. A Könyvtár közbeszerzési eljárást indított a kivitelező kiválasztására, a nyertes vállalkozó a feladatban szereplő felújítási munkákat elvégezte, a műszaki átadás-átvétel és a pénzügyi rendezés megtörtént.

**390501 Étkeztetési Szolgáltató Gazdasági Szervezet**

**Intézményi felújítási keret**

|  |  |  |
| --- | --- | --- |
| Módosított előirányzat: | 15.000 | ezer Ft |
| Éves tény: | 683 | ezer Ft |
| Teljesítés: | 4,6 | % |

Az Étkeztetési Szolgáltató Gazdasági Szervezet 99 iskolai konyhát üzemeltet. Az Intézményi felújítási keret, a konyhák üzemeltetésével összefüggésben, a szükség szerint felmerülő hibák kijavítására és a feladatellátást biztosító ingatlanok működtetésével kapcsolatos részleges felújítási feladatok elvégzésére biztosít fedezetet.

A Táncsics konyha légtechnikai felújítására és a Neumann konyha elektromos felújításának megvalósításra a kötelezettségvállalások megtörténtek, a feladat megvalósítása és pénzügyi rendezése áthúzódik a 2023. évre.

**Pataky István Híradástechnikai és Informatikai Technikum konyha szellőző rendszer felújítása**

|  |  |  |
| --- | --- | --- |
| Módosított előirányzat: | 16.000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Pataky konyha (gluténmentes étel előállítására alkalmas főzőkonyha) légtechnikai berendezése nem megfelelő teljesítményű, annak bővítése, felújítása indokolt. A szakhatósági előírásoknak megfelelő rendszert kell kialakítani annak érdekében, hogy a gluténmentes ételek előállítását a gyógypedagógiai intézményi főzőkonyhán továbbra is biztosítani tudják.

A feladat okiratát jóváhagyták, a megvalósítás és a pénzügyi rendezés 2023. évre áthúzódik.

**Kulturális feladatok**

***Céljelleggel támogatott intézményi feladatok***

**550101 Budapesti Történeti Múzeum**

**BTM-Budapest Galéria, Szent Gellért szobor felújítása**

|  |  |  |
| --- | --- | --- |
| Módosított előirányzat: | 79.410 | ezer Ft |
| Éves tény: | 79.409 | ezer Ft |
| Teljesítés: | 100,0 | % |

A 2017. évben statikai szakvélemény készült a szoborról és a kolonnádról, mely megállapította, hogy ahhoz, hogy ennek a tekintélyes méretű szobornak és kolonnádnak az állékonysága megmaradjon, állagmegőrző beavatkozásra, felújításra van szükség.

2021. évben elkészült a kő kolonnád felújításának I. üteme. A felújítás folytatódott és be is fejeződött 2022. december hónapban, a pénzügyi rendezés megtörtént.

**570101 Fővárosi Állat- és Növénykert**

**Párduc kifutó, tigris háttérkiszolgáló épületek teljes felújítása I. ütem**

|  |  |  |
| --- | --- | --- |
| Módosított előirányzat: | 70.037 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat tartalmazta a meglévő párduc kerítés nyomvonalának módosítását (a kifutó megnagyobbítását), valamint a háttérépületek felújítását.

Intézményi kérésre 2022. évben a feladat összköltségét megemelték. A feladat teljesítése és a műszaki átadás-átvétel megtörtént, a pénzügyi elszámolás 2023. évre áthúzódott.

**Tigris betekintő cseréje**

|  |  |  |
| --- | --- | --- |
| Módosított előirányzat: | 57.031 | ezer Ft |
| Éves tény: | 0 | ezer Ft |
| Teljesítés: | 0,0 | % |

Intézményi kérésre a feladat összköltségét 2022. évben megemelték. A feladat tartalmazta a tigris betekintő törött, életveszélyes üvegének bontását, ezt követően ragasztott, többrétegű, belső osztás nélküli üvegtáblák beépítését, továbbá a meglévő fogadószerkezet felújítását.

A felújítás megtörtént, a műszaki átadás-átvételi eljárás lezárult, a pénzügyi teljesítés 2023. évre áthúzódott.

**Sport feladatok**

***Önkormányzati feladatok***

**Budapesti Sportszolgáltató Központ Közhasznú Nonprofit Kft. Margitszigeti Atlétikai Centrum épület részleges felújítása**

|  |  |  |
| --- | --- | --- |
| Módosított előirányzat: | 107.410 | ezer Ft |
| Éves tény: | 107.410 | ezer Ft |
| Teljesítés: | 100,0 | % |

A területen található épületeknek és építményeknek alkalmasnak kell lenniük minél több rendezvény lebonyolítására, emiatt szükségessé vált a belső felületek, az elektromos és a fűtési rendszer felújítása, a lelátón az ülőhelyek kicserélése.

A közbeszerzési eljárás nyertese a munkálatokat 2022. május hónapban, határidőben befejezte, a pénzügyi teljesítés megtörtént.

**Vízgazdálkodási feladatok**

***Önkormányzati feladatok***

**BKSZTT felújítási, pótlási feladatai**

|  |  |  |
| --- | --- | --- |
| Módosított előirányzat: | 325.428 | ezer Ft |
| Éves tény: | 180.417 | ezer Ft |
| Teljesítés: | 55,4 | % |

A Budapesti Központi Szennyvíztisztító Telep (a továbbiakban: BKSZTT) Közép-Európa legnagyobb, legmodernebb szennyvíztisztítója, világviszonylatban is korszerű, három tisztítási fokozatú létesítmény. Éves amortizációja meghaladja a 3 milliárd Ft-ot. A BKSZTT működőképességének biztosítása érdekében gépész-, villamos- és irányítástechnikai rendszereinek fokozatosan emelkedő mértékű felújítása szükséges. A BKSZTT-n nagy értékű gépek és berendezések üzemelnek folyamatosan, sok esetben beépített tartalék nélkül. Ezen eszközök komolyabb meghibásodásának valószínűsége egyre nagyobb, a biztonságos üzemeltetés érdekében az időszerű felújítások forrásigényét folyamatosan szükséges biztosítani.

A Fővárosi Önkormányzat a BKSZTT üzemeltetése tárgyában a Fővárosi Vízművek Zrt.-vel Bérleti és Üzemeltetési Szerződést kötött, mely 2013. június hó 1. napjától hatályos.

A tervszerű felújítás mellett is folyamatosan történtek/történnek az ellátás biztonsága érdekében felújítási, pótlási feladatok.

A Telepen az ellátás biztonsága érdekében elvégzett felújítási, pótlási feladatok költségeit az azonnali hatályra tekintettel az üzemeltető FV Zrt. biztosította, azonban a költségek megtérítése az Önkormányzat kötelezettsége.

**BKSZTT 2020. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 278.605 | ezer Ft |
| Éves tény: | 253.070 | ezer Ft |
| Teljesítés: | 90,8 | % |

A Megvalósítási Megállapodásban foglalt feladatok teljesítése 2022. évben befejeződött.

**BKSZTT 2021. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 1.153.789 | ezer Ft |
| Éves tény: | 1.094.971 | ezer Ft |
| Teljesítés: | 94,9 | % |

A 2021. évre tervezett feladatok megvalósítása befejeződött.

**BKSZTT 2022. évi felújítási, pótlási feladatai**

|  |  |  |
| --- | --- | --- |
| Módosított előirányzat: | 659.637 | ezer Ft |
| Éves tény: | 520.554 | ezer Ft |
| Teljesítés: | 78,9 | % |

A feladat megvalósítására a Fővárosi Vízművek Zrt.-vel a felújításra, pótlásra vonatkozó Megvalósítási Megállapodás és a Vállalkozási Szerződés aláírása megtörtént, a feladatok megvalósítása folyamatban van.

A Vállalkozási Szerződésben foglalt feladatok befejezési határideje 2023. június 30., a Megvalósítási Megállapodásban foglalt feladatok befejezési határideje 2024. december 31.

**Önkormányzati tulajdonú csatornák, átemelők és szennyvíztisztítók felújítása - 2022-2023. évi feladatok**

|  |  |  |
| --- | --- | --- |
| Módosított előirányzat: | 329.438 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Közgyűlés 216/2022. (IV.13.) sz. határozatával 2022-2023. évekre   
1.227.645 ezer Ft saját forrást biztosított az önkormányzati tulajdonú csatornák értéknövelő felújítási feladataira, melynek során a Fővárosi Önkormányzat tulajdonában lévő felújításra szoruló berendezések rekonstrukciója/pótlása valósul meg a gördülő fejlesztési tervben foglaltakkal összhangban.

2022. évben a közbeszerzési eljárások előkészítése zajlott.

**Gazdasági, ellátási feladatok**

***Céljelleggel támogatott hivatali feladatok***

**Központi Irattári épület részleges rekonstrukciója**

|  |  |  |
| --- | --- | --- |
| Módosított előirányzat: | 119.967 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az Irattári épület tető rekonstrukciójához szükséges kiviteli engedélyes tervekkel rendelkezik a Hivatal. A kivitelezési közbeszerzési eljáráshoz bekért indikatív árajánlatok alapján a rendelkezésre álló fedezet nem volt elegendő, ezért többlet forrás biztosítása lett volna szükséges az eredeti tervek alapján történő feladat kivitelezésére.